**ΙΤΑΛΟ ΚΑΛΒΙΝΟ**

**Ο Ίταλο Καλβίνο** (1923 – 1985) θεωρείται ένας από τους σημαντικότερους Ιταλούς λογοτέχνες του 20ου αιώνα. Ένα από τα σπουδαιότερα έργα του έχει τίτλο **«Μαρκοβάλντο ή Οι εποχές στην πόλη».** Πρόκειται για είκοσι σύγχρονα παραμύθια με κλασική αφηγηματική δομή, τα οποία εντάσσονται στον κύκλο των τεσσάρων εποχών. Πρωταγωνιστής είναι ο Μαρκοβάλντο, ένας απλός άνθρωπος,ένας βιοπαλαιστής αχθοφόρος, ένας εξόριστος μέσα σε μία βιομηχανική μητρόπολη που δεν προσδιορίζεται.Τα μάτια του είναι άμαθα στην τυποποιημένη ζωή της αφιλόξενης τσιμεντούπολης. Αναζητά καθημερινά κάποιο στοιχείο της φύσης που θα δώσει νόημα στη μίζερη ζωή του.Προσπαθεί να επαναπροσδιορίσει τη σχέση του ανθρώπου όχι μόνο με το περιβάλλον, αλλά και με τον εαυτό του.